open-index/open-wikipedia-markdown huggingface dataset:
Aissa Mandi

**Aissa Mandi** (talaffuzi: Aissa Mandi; 1991-yil 22-oktyabrda tugʻilgan) — jazoirlik professional futbolchi. U La Liga klubi Villarreal va Jazoir terma jamoasida oʻynaydi. Asosan markaziy himoyachi sifatida oʻynaydigan Mandi oʻng qanot himoyachisi sifatida ham oʻynay oladi.

Fransiyada tugʻilgan Mandi 2014-yil mart oyida Jazoir terma jamoasi safida debyut qilgan. U 2014-yilda Braziliyada boʻlib oʻtgan futbol boʻyicha Jahon chempionati hamda 2015—, 2017—, 2019— va 2021-yilgi Afrika Millatlar kubogi oʻyinlarida Jazoir terma jamoasi aʼzosi boʻlgan va 2019-yilgi turnirda gʻolib chiqqan.

## Klubdagi faoliyati

### Reims
Mandi futbol oʻynashni 8 yoshida Reimsda boshlagan. 2010-yilning 20-avgustida u Liga 2 ning Le Havre klubiga qarshi oʻyinda klub safida professional debyutini oʻtkazdi.

2014-yil 5-aprelda Mandi Paris Saint-Germainga qarshi oʻyinda ikkita avtogol muallifiga aylandi.

### Betis
2016-yilning 30-iyunida Mandi La Liga vakili Real Betis klubi bilan 5 yillik shartnoma imzoladi.

### Villarreal
2021-yilning 16-iyunida Mandi Betis bilan shartnomasi muddati tugagach, La Liganing boshqa jamoasi Villarreal bilan to‘rt yillik shartnoma imzoladi.

2021-yil 11-avgustda u Villarreal safida 2021-yilgi UEFA Superkubogida Chelseaga qarshi oʻyinda debyut qildi va penaltilar seriyasida penaltini oʻtkazib yubordi.

## Xalqaro faoliyati
Fransiya terma jamoasida oʻynash huquqiga ega boʻlsa-da, Mandi Jazoirda oʻynashga qaror qildi va 2014-yilning 5-martida Sloveniya ustidan 2:0 hisobida gʻalaba qozonib, Jazoir terma jamoasi safida debyut qildi. U 2014-yil Braziliyada bo‘lib o‘tgan Jahon chempionatida Jazoir terma jamoasining kashfiyotlaridan biri edi.

Mandi 2017-yilda Gabonda bo‘lib o‘tadigan Afrika Millatlar kubogi saralash bosqichida Efiopiyaga qarshi safar oʻyinida 3:3 hisobida durang o‘ynab, Jazoir terma jamoasidagi ilk golini kiritdi.

## Shaxsiy hayoti
Mandi Fransiyaning shimolidagi Châlons-en-Champagne kommunasida Chlefdan boʻlgan jazoirlik ota-ona oilasida tug‘ilgan.

## Faoliyat statistikasi

### Klub

### Xalqaro
:

: *Ballar va natijalar birinchi navbatda Jazoirning gollari roʻyxatini, ballar ustuni har bir Mandining golidan keyingi ochkoni koʻrsatadi*.

## Yutuqlari
**Jazoir**

* Afrika Millatlar kubogi: 2019

## Manbalar
Vladyslav Vashchuk

**Vladyslav Viktorovych Vashchuk** (; 1975-yil 2 yanvarda tugʻilgan) — isteʼfodagi ukrainalik futbolchi, oxirgi marta Volyn Lutsk klubida oʻynagan.

Vashchuk Ukraina milliy terma jamoasi safida ham 63 marta maydonga tushgan. Asosan markaziy himoya chizigʻida oʻynagan

## Faoliyati

### Klublardagi faoliyati
Vashchuk ilk faoliyatini Kiyevning „Dynamo“ futbol akademiyasida boshlagan. 1993-yilda professional jamoadagi debyutini oʻtkazdi va keyingi 10 mavsum davomida ushbu klub safida oʻynadi. 2003-yildu bir mavsumni Rossiyaning Spartak jamoasida oʻtkazdi va keyingi 2004—2005-yilgi mavsumda Ukrainada Chornomorets Odessa bilan oʻynadi. 2005—2006-yilgi mavsumda 6 ta oʻyin oʻtkazgach, yana Kiyevning „Dynamo“ siga oʻtdi. „Dynamo“ bilan jami 9 marta Ukraina Premyer-ligasi chempioni, 6 marta Ukraina kubogi va 1 marta Ukraina Superkubogini qoʻlga kiritgan. 2008-yilning yozida quyi ligadan oʻtgan jamoa — FK Lviv bilan 1 yillik shartnoma imzoladi va ammo 6 oy oʻynadi. 2009-yilning 11-martida Odessaning Chornomorets klubi bilan mavsumning qolgan qismi uchun shartnoma imzoladi. 2008—2009-yilgi mavsum oxirida shartnomasi tugadi va erkin agent sifatida jamoadan ketdi. Keyin Vashchuk 2009—2010-yilgi mavsumda „Chornomorets“ga qaytdi, ammo mavsum oxirida yana tark etdi.

### Xalqaro faoliyati
Vashchuk xalqaro faoliyatini Ukrainaning 21 yoshgacha boʻlgan terma jamoasida boshlagan va jamoa tarkibida 22 ta oʻyinda maydonga tushgan. 1996-yildan buyon milliy terma jamoada oʻynagan. 2006-yilda Ukrainadagi birinchi jahon chempionati final turnirida ishtirok etish uchun tanlangan. Vashchuk turnirdagi ilk oʻyinida bahsli qarorda shveysariyalik hakam Massimo Busaccadan qizil kartochka oldi. Oʻyinning 47-daqiqasida jarima maydonchasida oʻyinchilar oʻrtasida qoidabuzarlik yoʻqligiga qaramayIspaniya darvozasiga penalti belgilandi.

## Faoliyat statistikasi

### Klub

### Xalqaro gollari

## Yutuqlari

* Ukraina Premyer-ligasi: 1993—1994, 1994—1995, 1995—1996, 1996—1997, 1997—1998, 1998—1999, 1999—2000, 2000—202001, 2006—2007
* Ukraina kubogi: 1996, 1998, 1999, 2000, 2006, 2007
* Ukraina Superkubogi: 2006-yil

## Manbalar
Baborów

**Baborów** [baˈbɔruf] ()—Polshaning janubida, Globchitse yaqinidagi kichik shaharcha, Opole vodiysi, Gmina Baborov, Glubchitse okrugida joylashgan. 2021-yil dekabr holatiga koʻra, shaharchada 2,844 nafar aholi istiqomat qilgan.

## Tarixi
Shahar haqida birinchi eslatma 1296-yilga toʻgʻri keladi, unda Wójt Yaroslaw esga olinadi. Shaharga ehtimol, Bogemiya magnati Bavor (Babor) tomonidan asos solingan boʻlishi ham mumkin. Keyinchalik u mustaqil gersoglik, Gabsburglar tomonidan boshqariladigan Bogemiya, Prussiya Qirolligi va 1871-1945-yillarda Germaniyaning bir qismi boʻlgan. Ikkinchi jahon urushida fashistlar Germaniyasi magʻlubiyatga uchragach, Polsha tarkibiga kiritildi. 1575-yildan 1718-yilgacha huquqlardan mahrum boʻlgan boʻlsa-da, 1340-yilgacha unga shahar huquqi berilgan edi. XVIII asrda Baborov Prudnik soliq inspektsiyasi hududiga tegishli boʻlgan.

1890-yilgi Germaniya aholini roʻyxatga olish maʼlumotlariga koʻra, shaharda 2707 kishi istiqomat qilgan, shundan 2220 (82%) chexlar edi. Bu XIX asrda nemis, polyak va chex tillari oʻrtasidagi lingvistik chegarani belgilab bergan.

Ikkinchi Jahon urushi paytida, oʻsha paytda Bauervits nomi bilan mashhur boʻlgan shahar, Germaniyaning Stalag VIII-B/344 lageri maʼmuriyati ostida Britaniya va Hamdoʻstlik harbiy asirlarining ikki ishchi guruhi (E288 va E398) uchun asos boʻlgan. Keyinchalik Lamsdorf nomi bilan tanilgan. 1945-yil yanvar oyida Sovet qoʻshinlari hujumni davom ettirib, sharqdan oldinga siljishganida, asirlarni nemislar gʻarbga „Uzoq marsh“ yoki „Oʻlim marshi“ deb nomlangan yurishga joʻnatishgan. Ularning koʻplari qattiq sovuq va charchoqdan vafot etadilar. Baxtlilar toʻrt oylik ogʻir sharoitlarda piyoda sayohat qilgandan soʻng ittifoqchi qoʻshinlar tomonidan ozod qilinishi uchun gʻarbga tomon yetarlicha uzoqlashadilar.

Shaharning nemis aholisi Lambinovitse lagerida qamoqqa olingan va haydab chiqarilgan. 

## Taniqli odamlar

* Kazimierz Szczygielski (1946-2019), Polshalik geograf va siyosatchi, Polsha Sejm aʼzosi.

## Galereya

2012-09 Baborów 33 Kolumna maryjna.jpg|Aziz Mery ustuni
2012-09 Baborów 52 Pomnik.jpg|Ikkinchi jahon urushi yodgorligi
2012-09 Baborów 37 kościół Narodzenia NMP.jpg|Maryam cherkovining taxminiy koʻrinishi
2012-09 Baborów 10 kaplica p.w. Serca Jezusowego.jpg|Muqaddas qalb ibodatxonasi


## Manbalar


## Havolalar

* Rasmiy veb-sayt
Zagórz

**Zagórz** [ˈzaɡuʂ] (; ) — Polshaning Subkarpat vodiysi, Sanok okrugida joylashgan shaharcha. Oslava daryosi boʻyida, Bukovsko togʻlari oralig'ida, Sanokdan  janubi-sharqda va Ustrzyki Dolne yo'lidam  masofa narida joylashgan. Slovakiya shimoli-sharqidagi eng yaqin shaharlar - Palota va Medzilaborce hisoblanadi. 2009-yil 2-iyun holatiga ko'ra Zagórzda 4988 nafar aholi istiqomat qiladi.

Zagórz - PKPning eng janubi-sharqiy temir yo'l kesishmasi bo'lib, liniyalar uch yo'nalishda - sharqqa (Krostsienko va Ukraina chegarasigacha), janubga (Nowy Lupkow va Slovakiya chegarasiga) va g'arbga (Yaslo va mamlakatning qolgan qismiga) boradi.

## Tarixi
Zagórz qishlog'i XIV asrda, Qizil Ruteniya Polsha Qirolligi tomonidan qo'shib olingan vaqtda tashkil etilgan. XVI asr boshidagi hujjatlarda uning nomi Sagorsze va Sogorsch deb yozilgan. Zagórz zodagon Tarnawskilar oilasiga qarashli edi, ammo 1490-yilda qishloq Piotr Kmita Sobienskiyga sotilgan. XVI-XVII asrlarda Zagórz egalarini tez-tez almashtirib turgan.

1710-yilda Volinhynia vodiysida, graf Jan Adam Stadnicki Zagórzda mustahkamlangan Karmelit monastirini qurdi, u urush faxriylari uchun kasalxona bo'lib ham xizmat qilgan. Majmua Bar Konfederatsiyasi qo'zg'olonchilari uchun boshpana vazifasini ham o'tagan hamda 1789-yilda Zagors Avstriya Galitsiyasiga tegishli bo'lgan vaqtida, Abbey Muqaddas Rim imperatori Iosif II tomonidan yopib yuborilgan. 1830-yilda majmua olovda yonib ketdi.

1880-yilda Zagórz aholisi 1639 kishini tashkil etdi, ular orasida polyaklar, "rusiylar" (ukrainlar), yahudiylar va nemislar bor edi. O'sha paytda Zagórzda Nowy Zagórz tumanida joylashgan temir yo'l stansiyasi mavjud edi. Aholisi 2400 kishiga ko'paygan (1914-yilda) qishloqning rivojlanishiga temir yo'l uzelining barpo etilishi katta hissa qo'shdi. Polsha-Ukraina urushi paytida (1918—1919) mahalliy temiryo'lchilar Gromoboj zirhli poezdini qurdilar, bu hududni Ukraina reydlaridan himoya qilish vazifasini o'tadi

Ikkinchi Polsha Respublikasida Zagórz Lwow voivodaligiga tegishli edi. 1939-yil 12-sentyabrda birinchi Wehrmacht bo'linmalari qishloqqa kirib kelishdi. Urush paytida qishloq hududida uy qo'shinlari bo'linmasi faoliyat yuritgan. 1944-yil 13-sentabrda Qizil Armiya Zagórz shahriga kirganida nemis istilosi tugatildi.

Ikkinchi Jahon urushi davrida Zagórz shahridagi *Dzielnica* Zaslaw hududi, Polsha yahudiylarini kontsentratsiyalash va ekspluatatsiya qilish uchun fashistlar Germaniyasi tomonidan tashkil etilgan Zaslav kontslagerining joylashgan joyi bo'lib, tez orada Belzecda yo'q qilingan.

## Galereya

Fayl:Zagórz - monastery ruins landscape.jpg|Monastir xarobalari
Fayl:Zagorz monastery ruin 3 beentree.jpg|Monastir xarobalari (yaqin rasm)


## Manbalar


## Adabiyotlar

* Prof. Adam Fastnacht. *Slownik Historyczno-Geograficzny Ziemi Sanockiej w Średniowieczu* (*O'rta asrlarda Sanok tumanining tarixiy-geografik lug'ati*), Krakov, 2002, .

## Havolalar

* Zagórz - Rasmiy veb-sahifa
Zbąszynek

**Zbąszynek** (talaffuzi: [zbɔ̃ˈʂɨnɛk]; ) — Polshaning gʻarbiy qismida, Lubusz vodiysi, Svebodzin okrugida joylashgan shahar. 2019-yil holatiga koʻra, u yerda 5020 nafar aholi istiqomat qiladi.

## Tarixi
Shahar 1920-yillarning boshida, Versal shartnomasi natijasida, yaqin atrofdagi Zbąszyń (*Bentchen*) temir yoʻl tarmogʻi Ikkinchi Polsha Respublikasi tarkibiga kirganda tashkil etilgan. 1922-yilda Germaniyaning Veymar hukumati tomonidan yangi chegara stansiyasini, yangi temir yoʻl uzelini (Zbaszin oʻrnini egallagan) va temir yoʻlchilar uchun turar-joy maskanini qurishga qaror qilindi. Bir necha yil ichida 1923—1930-yillarda meʼmor Friedrich Veil loyihasi asosida zamonaviy shahar tipidagi aholi punkti bilan birga katta stansiya qurildi. *Neu Bentschen* deb nomlangan shaharda etnik nemis temir yoʻl ishchilari istiqomat qilar edi. Ikkita cherkov, bosmaxona, madaniyat uyi (*Deutsches Haus*), maktab, pochta idorasi va bank faoliyati yoʻlga qoʻyilgan. Aholi punkti Meseritz okrugiga tegishli boʻlgan.

1938-yil oktyabr oyida Germaniyadan haydalgan minglab polshalik yahudiylar Neu-Bentschen (hozirgi Zbąszynek) dan Polsha Zbąszin shahriga koʻchib oʻtishga majburlangan, ular orasida Herschel Grynszpanning ota-onasi ham bor edi.

### Ikkinchi jahon urushi
Ikkinchi jahon urushida Polsha bosib olingandan soʻng, nemislar Zbąszynekda majburiy mehnat lagerini ochdilar. Unda turli toifadagi mahbuslar, jumladan Fransiya, Italiya va 1941-yildan keyin Sovet Ittifoqidan kelgan harbiy asirlar, shuningdek Lodz gettosidan keltirilgan yahudiylar saqlanardi. Yuzlab odamlar kasallik va qiynoqdan vafot etdilar. Omon qolganlar Sharqiy frontga tashish uchun zarur boʻlgan temir yoʻl infratuzilmasida ishladilar.

1945-yil yanvar oyida *Neu Bentschenning* bir qancha nemis aholisi Qizil Armiyadan qochib ketishdi va shahar jangsiz qoʻlga olindi. Shahar Potsdam konferensiyasidan soʻng Ikkinchi jahon urushi yakunlangach, Polshaning hududiy oʻzgarishlari natijasida Polshaga oʻtkazilgan Germaniya hududining bir qismi boʻlgan. Qolgan aholi Germaniyaga surgun qilindi. Neu Bentschen qisqacha *Nowy Zbąszyń* deb ataldi, bir muncha vaqt oʻtgach, 1940-yillarning oxirida bu nom Zbąszynek deb oʻzgartirildi.

## Galereya

## Yana qarang

* Germaniya-Polsha bojxona urushi

## Manbalar



## Havolalar

* Shaharning rasmiy sayti ,
* Zbaszynek, poezd va men
Kim Te Jun siyosati

## Kim Te Jun siyosati
Kim Te Jun fikriga ko‘ra, madaniyat o‘zining keng ma’nosida –  yangi XXI asrda mamlakat taraqqiyotining muhim sohasi hisoblanadi. 1998-yili avgust oyida Koreya Respublikasining 50-yilligi munosabati bilan prezident chiqishida zamonaviy koreys jamiyatida madaniyatning o‘rni haqida deyarli dastur darajasiga aylangan fikr yangradi. 2003 yil fevral oyida Kim Te Jun vakolatlik muddati tugaganligi sababli prezident postini tark etdi. 2008 yil 25 fevralda Li Myon Bak mamlakat prezidenti postiga o‘tirdi.2007 yili prezident farmoniga ko‘ra, Xanganno shahrining markaziy yo‘llaridan birida maxsus avtobuslar qatnovi yo‘lga qo‘yildi. Avtobuslar Xangandegyo ko‘prigining oxiridan boshlab Seul shahar vokzali maydonigacha qatnaydi. Avtobuslar qatnovi vaqtiga kiritilgan yangiliklar natijasida fuqarolarning ertalab Seul shahrining janubiy rayonlaridan markazga qatnashi va kechki payt shahardan ortga qaytishlari uchun sarflanadigan vaqt taxminan 2,5-3 baravarga qisqardi.Shuningdek, u Seul shahrining bir qancha rayoni va uning atrofidagi hududlardan oqib o‘tuvchi Chxongechxon daryosini qayta qurish loyihasi muallifidir. Li Myon Bak rahbarligidagi Seul shahar merining yana bir olamshumul loyihasi bu Seul o‘rmonini barpo etish haqidagi loyiha edi. 
Bu Seulning  Nyu-Yorkdagi Markaziy park va Londondagi Gayd parkiga javobi edi. 2006-yili may oyida chop etilgan «Time» jurnalining Osiyo variantida, «Beton chakalakzor ramzi bo‘lgan Seul bugun yashil vodiyga aylandi, endi u boshqa Osiyo shaharlariga atrof-muhitni sevish va u haqda qayg‘urish bo‘yicha namuna bo‘lmoqda» deb yozilgan edi. Janubiy Koreyaning Pxyonchxan shahrida o‘tkazilgan 2018-yil qishki Olimpiada o‘yinlari nafaqat sport sohasidagi g‘alabalar, balki  diplomatik aloqalarda KXDRning ishtiroki ikki davlat muloqotining yumshashi tarzida esda qoldi. Uzoq yillar davomida Shimoliy va Janubiy Koreya birinchi marotaba qishki Olimpiada o‘yinlari ochilishi marosimida bir bayroq ostida o‘tishdi va ayollar hokkeyi bo‘yicha bir komanda tarkibida o‘ynashdi.  Janubiy Koreya prezidenti Pxenyanga taklif qilindi va nihoyat, KXDR  Seul bilan yarashuv bitimi ohangida suhbatlashdi.

## Manbalar
Liam Kirk

**Liam Kirk ()** (2000-yil 3-yanvarda tugʻilgan) — britaniyalik professional xokkeychi. Liam Kirk hozirda ECHLning „Atlanta Gladiators“ xokkey jamoasida oʻynamoqda. Liam Kirk oʻz faoliyatini Britaniyaning Elit xokkey ligasi klubi "Sheffield Steelers" xokkey jamosida boshlagan.

2018-yil iyun oyida Liam Kirk „Arizona Coyotes“ xokkey klubi safiga 2018-yilgi NHLga kirish loyihasida 189-oʻrindagi tanlov asosida qabul qilindi.

## Oʻyin faoliyati

### Sheffield Steelers
Liam Kirk Janubiy Yorkshiredagi kichik Maltby shaharchasida oʻsdi. Liam Kirk ota-onasi va oilasi bilan „Sheffield Steelers“ xokkey klubining oʻyinini tomosha qilish uchun borganlarida xokkeyga qiziqa boshlagan edi. Shundan soʻng, Liam Kirk xokkey bilan shugʻullana boshladi.

Liam Kirk „Sheffield Steelers“ xokkey klubining yoshlar akademiyasida oʻynay boshladi.

Liam Kirk 2015—2016-yilgi mavsumda Angliyaning 18 yoshgacha boʻlgan oʻsmirlar oʻrtasidagi xokkey terma jamoasi safida shimoliy ligada oʻynadi. Liam Kirk 60 gol va 38 golli uzatma bilan 98 ochko jamgʻarib, ligada peshqadamlik qildi. Oʻsha yili „Sheffield Steelers“ xokkey klubining 18 yoshgacha boʻlgan oʻsmirlar xokkey jamoasi liga chempionligini qoʻlga kiritdi. Liam Kirk, shuningdek, Buyuk Britaniyaning 16 yoshgacha boʻlgan oʻsmirlar milliy xokkey terma jamoasi uchun ham tanlangan edi.

Liam Kirk „Sheffield Steelers“ xokkey klubi bilan uch yillik shogirdlik shartnomasiga imzo chekdi.

Liam Kirk "Arizona Coyotes" xokkey klubi safiga 2018-yilgi NHL kirish loyihasida 189-oʻrindagi tanlov asosida qabul qilindi. Liam Kirk Angliyada tugʻilib oʻsgan, lekin NHLga chaqirilgan birinchi xokkeychi boʻldi. Liam Kirk iyun oyida CHL import loyihasida 8-oʻrinni egalladi va Ontario xokkey ligasining (OHL) "Peterborough Petes" xokkey jamoasida oʻynay boshladi.

2020-2021-yilgi OHL mavsumi COVID-19 pandemiyasi tufayli Liam Kirk Yevropada faoliyatini davom ettirdi. Dastlab 2020-yil 17-oktyabrda Shvetsiyaning „Hanhals IF“ xokkey jamoasi bilan qisqa muddatli shartnoma imzoladi.

2021-yil fevral oyida Liam Kirk NIHL vakili „Sheffield Steeldogs“ xokkey klubi bilan ijaraga shartnoma imzolab, vaqtincha Buyuk Britaniyaga qaytdi.

2021-yil 18-iyunda Liam Kirk „Arizona Coyotes“ xokkey klubi bilan uch yillik boshlangʻich darajadagi shartnoma imzoladi. 2021-yil 28-iyulda „Arizona Coyotes“ klubi rasmiy ravishda Kirk klub bilan uch yillik boshlangʻich darajadagi shartnoma imzolaganini eʼlon qildi.

## Faoliyat statistikasi

### Muntazam mavsum va pley-off oʻyinlari

### Xalqaro

## Manbalar
Oleksandr Kucher

**Oleksandr Mikolayovich Kucher** (1982-yil 22-oktyabrda tugʻilgan) — ukrainalik sobiq professional futbolchi va Ukrainaning Dnepr-1 klubining hozirgi murabbiyi .

2006-yildan 2017-yilgacha Shakhtar Donetsk oʻyinchi boʻlgan, koʻplab sovrinlarni qoʻlga kiritdi, shu jumladan Premyer-liga chempionigi va 2008—2009-yilgi UEFA kubogi. 2006-yilda oʻzining terma jamoadagi debyutini oʻtkazgan va UEFA Yevro-2012da Ukrainani himoya qilgan.

## Klublardagi faoliyati
Kucher oʻz faoliyatini Kievning „Sportchi“ va Kiyevning „Arsenal“ klubida boshlagan, 59 ta uchrashuvda oʻynab va 5 gol urgan. 2002-yilda Donetskning „Metalurh“ jamoasiga kelib qoʻshildi, 2002—2003-yilgi mavsumda Kharkivning „Arsenal“ klubida, 2003—2004-yilgi mavsumda Armanistonning Banants Yerevan jamoasida bir mavsum va 2004—005-yilgi mavsumda „Arsenal“da ijara asosida oʻynadi. Ijara asosida oʻynagan ikki mavsum davomida „Arsenal“ tarkibida 26 oʻyinda maydonga tushdi. Banantlar safida 19 ta oʻyinda 3 ta gol urgan. „Metalurh“ safida 9 ta o‘yinda maydonga tushgan Kucher 2005—2006-yilgi mavsumda Kharkivning „Metalist“ klubiga o‘tdi. 28 ta o‘yinda maydonga tushdi va atigi 2 ta gol urdi. Oleksandr 2006—2007-yilgi mavsumda Donetskning „Shakhtar“ klubida oʻynagan. „Shakhtar“ safida „Metalist“ qarshi oʻyinda zaxiradan maydonga tushgan, klub 5:0 hisobida g‘alaba qozongan. 2011—2012-yilgi Ukraina kubogi finalida qoʻshimcha taymda gʻalaba golini urdi. Kucher 2012-yil 4-sentyabrda Kievning „Dinamo“ jamoasiga qarshi bahsda (3:1) dubl qayd etdi.

2015-yilning 11-martida Chempionlar ligasi tarixidagi eng tezkor qizil kartochkaga olgan futbolchi boʻldi. „Bayern“ga qarshi o‘yinning 3-daqiqasida Thomas Müllerga nisbatan qo‘pollik ishlatgani uchun maydondan chetlatilgan edi.

## Xalqaro faoliyati
Kucher 2006-yilning 15-avgustida Ozarbayjonga qarshi oʻrtoqlik uchrashuvida (6:0) Ukraina terma jamoasida debyut qilgan. 2006-yil 11-oktyabrda Yevro-2008 saralash bosqichida Shotlandiyaga qarshi oʻyinda (2:0) Ukraina terma jamoasidagi ilk golini kiritdi. Ukraina Polsha bilan birgalikda Yevro-2012 mezbonlik qilgan. Ammo terma jamoasi bosqichidan chiqa olmagan. Toʻrt yil oʻtgach, Kucher yana oʻz mamlakatining UEFA Yevro-2016 musobaqasi uchun 23 kishilik roʻyxatiga kiritildi. Bu safar Ukraina terma jamoasi safida Polshaga 1:0 hisobida magʻlub boʻldi, Ukraina yana guruh bosqichidan chiqib ketdi.

## Faoliyat statistikasi

### Klub

### Xalqaro

## Yutuqlari
**Shakhtar Donetsk**

* Vyshcha Liha/Ukraina Premyer-ligasi: 2007—2008, 2009—2010, 2010—2011, 2011—2012, 2012—2013, 2013—2014, 2016—2017
* Ukraina kubogi: 2007—2008, 2010—2011, 2011—2012, 2012—2013, 2015—2016, 2016—2017
* Ukraina Superkubogi: 2008, 2010, 2012, 2013, 2014, 2015
* UEFA kubogi: 2008-09

## Eslatmalar

 
 

## Manbalar
Jonah Berger

**Jonah Berger** Pensilvaniya Universitetining Uorton universiteti professori, xalqaro eng koʻp sotilgan asar muallifi va oʻzgarishlar, ogʻizdan-ogʻizga, viral marketing, ijtimoiy taʼsir va qanday qilib mahsulotlar, gʻoyalar va xatti-harakatlarning oʻziga qanday taʼsir qilishi boʻyicha mutaxassis.  U akademik jurnallarda 50 dan ortiq maqola chiqargan va *The New York Times*,  *Wall Street Journal*,  va *Garvard Business Review* jurnallari uchun maqolalar yozgan.  Uning kitoblarining milliondan ortiq nusxasilari *“Yuqumli: Nima uchun narsalar tutiladi”*, *“Ko‘rinmas ta’sir: xulq-atvorni shakllantiradigan yashirin kuchlar”* va *“Katalizator: har qanday odamning fikrini qanday o‘zgartirish mumkin”*  dunyoning 35 dan ortiq mamlakatlarida chop etilgan.

Berger koʻpincha SXSW va Cannes Lions kabi yirik konferentsiyalar va tadbirlarda qatnashadi, turli boshlangʻich kompaniyalarga maslahat beradi va Apple, Google,  Nike, Amazon, GE, 3M va Geyts Foundation kabi tashkilotlarga koʻrsatmalar beradi. 

## Biografiya
Berger Vashingtonda va Merilend shtatining Chevy Chase shahrida oʻsgan va Silver Springdagi Montgomery Blair oʻrta maktabida magnit dasturida ishtirok etgan.  U Stenford universitetida oʻqigan va 2002-yilda insoniy mulohazalar va qarorlar qabul qilish boʻyicha bakalavr darajasini va 2007 yilda Stenford Oliy Biznes Maktabida marketing boʻyicha Ph.D. darajasini yoqlagan.  Berger LinkedIn Influencer sifatida psixologiya, marketing, ijtimoiy taʼsir haqida yozadi. 

## Havolalar

* Rasmiy sayt
* Uortondagi fakultet sahifasi
* Jonah Berger bilan NPR intervyusi
Denis Parshin

**Denis Parshin** () (1986-yil 1-fevralda SSSRning Ribinsk shahrida tugʻilgan) — rossiyalik professional xokkeychi. Denis Parshin hozirda Slovakiya Extraligasi vakili „HC Košice“ xokkey jamoasida oʻynaydi.

## Oʻyin faoliyati
Soʻnggi bir necha mavsum davomida Denis Parshin KHLda "CSKA Moscow" jamoasida oʻynadi. Xalqaro miqyosda Rossiya milliy xokkey terma jamoasi aʼzosi edi. Yosh hujumchi, asosan, Yevropaning to‘rtta xokkey davlati (Rossiya, Shvetsiya, Finlandiya va Chexiya) o‘rtasida bo‘lib o‘tadigan EuroTour musobaqasida Rossiya milliy xokkey  terma jamoasi aʼzosi edi. Denis Parshin 2004-yilgi NHL kirish loyihasida 72-oʻrindagi tanlov asosida "Colorado Avalanche" xokkey klubi safiga qabul qilindi.

2011-yilning 1-iyunida Denis Parshin „CSKA Moscow“ xokkey klubi bilan uch yillik shartnoma imzoladi. Denis Parshin 2012-yil 10-oktyabrda Igor Grigorenko evaziga Kontinental xokkey ligasi (KHL) vakili „Salavat Yulaev Ufa“ xokkey klubiga almashtirildi. Parshin klub safida 29 ta oʻyinda maydonga tushib, 5 ta gol kiritishga muvaffaq boʻldi.

2014-yil may oyida Denis Parshin Sibirning "Avangard Omsk" xokkey jamoasida oʻynash uchun uch yillik shartnoma imzoladi. Denis Parshin oʻzining birinchi mavsumida 56 ochko bilan klublarning eng yaxshi toʻpurariga aylandi.

Keyinchalik, Denis Parshin 2019-yil 1-may kuni Magnitogorskning „Metallurg Magnitogorsk“ xokkey klubi bilan ikki yillik shartnomaga rozi bo‘ldi. Keyingi 2019—2020-yilgi mavsumda Denis Parshin „Metallurg Magnitogorsk“ xokkey klubi bilan 49 ta o‘yinda 10 ta gol urdi. Shundan soʻng, Denis Parshin 2020-yilning 16-fevralida Slovakiya Ekstraligasi vakili „HC Košice“ xokkey jamoasi bilan Rossiyadan tashqaridagi birinchi shartnomasini imzoladi. Parshin mavsumning qolgan qismi COVID-19 pandemiyasi tufayli bekor qilinishidan oldin „HC Košice“ klubi tarkibida 9 ta oʻyinda maydonga tushib, 4 ochko qayd etgan edi.

## Faoliyat statistikasi

### Muntazam mavsum va pley-off oʻyinlari

## Manbalar
Molla Wagué

**Molla Wagué** (; 21-fevralda 1991-yilda Fransiyada tugʻilgan) — fransiyalik futbolchi, Fransiyaning „Nantes“ futbol klubi himoyachisi, „Amiens“ futbol klubi va Mali terma jamoasida ijara asosida o‘ynaydi.

## Klublardagi faoliyati
Molla Wagué „Caen“ futbol klubi bitiruvchisi. 2011-yilning 6-noyabrida u debyutini „Dijon“ futbol klubiga qarshi o‘tkazgan. 19-noyabr kuni „Ajaccio“ futbol klubiga qarshi bahsda Molla Wagué oʻzining ilk golini „Caen“ futbol klubi safida kiritgan.

2014-yilning yozida Molla Wagué Ispaniyaning „Granada“ futbol klubiga oʻtgan va darhol yangi klubi tomonidan Italiyaning „Udinese“ futbol klubiga ijraga oʻtgan. 21-dekabr kuni „Sampdoria“ futbol klubiga qarshi oʻyinda debyut qilgan. 2015-yil 8-mart kuni „Torino“ futbol klubiga qarshi kechgan bahsda Molla Wagué „Udinese“ safida ilk golini urgan.

## Xalqaro faoliyati
2013-yilda Molla Wagué Janubiy Afrikadagi Afrika kubogi uchun ariza topshirgan. Turnirda u Niger, Kongo Demokratik Respublikasi, Janubiy Afrika va Nigeriya jamoalariga qarshi janglarda maydonga tushgan. Musobaqa yakunlariga ko‘ra, Molla Wagué bronza medalini qo‘lga kiritgan.

2015-yil boshida u ikkinchi marta Ekvatorial Gvineya Afrika kubogiga yoʻl olgan. Turnirda Molla Wagué Kamerun, Kot-d’Ivuar va Gvineya jamoalariga qarshi janglarda qatnashgan.

Oʻsha yilning 25-mart kuni Gabon terma jamoasiga qarshi oʻrtoqlik uchrashuvida Molla Wagué terma jamoadagi ilk gollarini urib dubl qayd etgan.

2017-yil boshida Molla Wagué shahrida uchinchi bor Gabon Afrika kubogida ishtirok etgan. Turnirda u Misr, Gana va Uganda jamoalariga qarshi oʻyinlarda maydonga tushgan.

## Statistikasi

## Manbalar
Andriy Vorobey

**Andriy Oleksiyovich Vorobey** (; 1978-yil 29-noyabrda tugʻilgan) — ukrainalik nafaqadagi futbol hujumchisi. Donetskning „Shakhtar“ klubi bilan uch karra mamlakat chempionligini qoʻlgan kiritgan. 2000-yilda „Komanda“ jurnali uni liganing eng yaxshi futbolchisi deb tan olgan. Vorobey faoliyati davomida Ukraina Premyer-ligasida 100 dan ortiq gol urgan, 2000—2001-yilgi mavsumda esa liganing eng yaxshi toʻpurariga aylangan.

Terma jamoada oʻynaganida Andriy Shevchenko qoʻl ostida ikkinchi hujumchi boʻlgan. Donetskning „Shakhtar“ klubida oʻynaganida markaziy hujumchi sifatida oʻynagan

## Faoliyati

### Shakhtar Donetsk
Vorobey oʻz faoliyatini 1994-yilda Donetskning „Shakhtar“ klubida boshlagan. 1997-yilda professional jamoaga oʻtgan. 2000—2001-yilgi mavsumda Vorobey 21 ta gol bilan toʻpurar boʻlgan. Donetskning „Shakhtar“ klubida oʻynab, Ukraina Premyer-ligasida 209 oʻyinda 79 ta gol urgan. „Shakhtar“ jamoasidagi umumiy faoliyati oʻn yil davom etdi.

2000—2001-yilgi mavsumda 7 oʻyinda 9 ta gol urib, ketma-ket gol urish boʻyicha Ukraina Premyer-ligasi rekordini oʻrnatdi.

### Dnipro
Vorobey 2007-yil 17-iyunda Dnipropetrovsk FK bilan 3 yillik shartnoma imzoladi. 2007—2008-yilgi UEFA kubogida Dnipropetrovskning „Dnipro“ klubi safidagi ilk golini Aberdinga qarshi oʻyinda (1:1) kiritigan. Ammo mehmondagi gollar qoidasiga muvofiq Aberdin keyingi bosqichga chiqqan.

### Metalist
2010-yil 28-mayda Vorobey Metalist bilan ikki yillik shartnoma imzolaganini rasman eʼlon qilindi.

## Xalqaro faoliyati
Vorobey 2000-yildan 2008-yilgacha Ukraina milliy futbol terma jamoasida o‘ynagan. 2006-yilgi Jahon chempionatida Ukraina terma jamoasi tarkibida boʻlgan.

Ukraina milliy terma jamoasidagi soʻnggi golini UEFA Yevro-2008 saralash bosqichida Farer orollariga qarshi oʻyinda urgan va uchrashuvda Ukraina 5:0 hisobida gʻalaba qozongan. Uchrashuvdagi so‘nggi 5-golni 64-daqiqada Vorobey kiritgandi.

## Faoliyat statistikasi

### Klub
*2013-yil 22-aprel holatiga koʻra*

### Xalqaro

## Yutuqlari

### Shakhtar Donetsk

* Ukraina Premyer-ligasi (3): 2001-02, 2004-05, 2005-06
* Ukraina kubogi (3): 2000-01, 2001-02, 2003-04
* Ukraina Superkubogi (1): 2005-yil

### Shaxsiy

* Ukraina Premyer-ligasining eng yaxshi toʻpurari (1): 2000-01
* Ukrainada yilning eng yaxshi futbolchisi (1): 2000-yil
* Ukraina kubogi to‘purari (3): 2000-01, 2001-02, 2002-03

## Manbalar
Żerków

**Żerków** ([ˈʐɛrkuf]; nemischa: *Żerków*, 1943—1945-yil *Bergshtadt (Kr. Jarotschin*) — Polshadagi Katta Polsha voevodligining Yarosin okrugidagi shaharcha. 2004-yilgi hisob-kitoblarga koʻra, shaharchada 2076 nafar aholi istiqomat qiladi. Shahar Poznan viloyati poytaxtidan 53 kilometr sharqda joylashgan.

Shahar Żerków-Czeszevo landshaft parki yaqinida joy olgan.

## Tarixi

Żerków haqidagi eng qadimiy yozma manbalar 1257-yildagi Duke Boleslaw taqvodor hujjati hisoblanadi. 1283-yildagi gersog va Polshaning boʻlajak qiroli Prjemysł II hujjatida u allaqachon shahar deb atalgan. Żerków — Polsha zodagonlarining xususiy shaharchasi boʻlib, maʼmuriy jihatdan Polsha tojining Buyuk Polsha viloyati Kalisz voivodaligidagi Pyzdry okrugida joylashgan. 1574-yilda yangi saylangan Valois qiroli Henry Krakovda qirollik taxtiga chiqish oldidan Żerkówda toʻxtab oʻtadi. 1623-yilda shaharga qirol Sigismund III Vasa va shahzoda (kelajakdagi qirol) Wladislav IV Vasa tashrif buyurishadi.

Radomicki zodagonlar oilasi shaharning eng katta tarixiy diqqatga sazovor joyi boʻlgan Barokkodagi Avliyo Stanislaus cherkovini qurdiradilar.

Polshaning ikkinchi boʻlinishidan soʻng Żerków Prussiya tarkibiga kiritildi. 1815-yildan 1920-yilgacha Posen viloyati tarkibiga boʻlgan. 1905-yilda Żerkov 1631 nafar aholiga ega ekanligi haqida yozilgan.

Versal shartnomasi natijasida shahar yangi tashkil etilgan Ikkinchi Polsha Respublikasi tarkibiga kiritildi.

Ikkinchi jahon urushi boshlangan Polshaga nemis-sovet qoʻshma bosqinidan soʻng, u 1939-yilda Germaniya tomonidan bosib olingan. Nemislar kelganidan koʻp oʻtmay, barcha yahudiy aholisi shahardan haydab chiqarildi. Żerków nemislar tomonidan askarlar uchun dam olish maskani sifatida foydalanilgan. 1941—1944-yillarda yahudiy qabristoni vayron qilingan va qabr toshlari qurilish materiali sifatida ishlatilgan. 1943-yilda nemislar Polsha kelib chiqishi izlarini oʻchirish uchun shahar nomini *Bergshtadt* deb oʻzgartirdilar. 1945-yilda nemis istilosi tugatildi va tarixiy nomi qayta tiklandi.

1962-yilda Poznanning Piątkovo shahridagiga oʻxshash temir-beton telekommunikatsiya minorasi bunyod etildi.

## Sport
Mahalliy futbol jamoasi — GKS Żerków hisoblanadi. U quyi liga bahslarida ishtirok etadi.

## Mashxur shaxslar

* Albert Wojciech Adamkiewicz
* Heinrich Graetz
* Jakob Steinhardt
* Henry Heppner

## Manbalar

## Adabiyotlar

* Maksimilian Lukashevich: Strażnica Ostrów va Miasto Żerków. Poznan 1891-yil

## Havolalar
Vyetkey

**Vietkey** - bu Vyetnamcha belgilar va boshqa tillarni kiritish uchun ishlatiladigan dastur, Vietkey Group tomonidan ishlab chiqilgan. Bu bir vaqtlar Windows operatsion tizimida ishlaydigan, eng keng tarqalgan kodlashlarni, Vyetnamcha matn terish usullarini qo'llab-quvvatlaydigan, shuningdek, chet el belgilarni kiritishni qo'llab-quvvatlaydigan eng kuchli Vyetnam belgilarni kiritish dasturi deb hisoblangan. Fransuz va rus kabi boshqa tillar. . .

## Tarix
left|thumb|158x158px| Muhandis Dang Minh Tuan, Vietkey dasturiy ta'minoti muallifi

### 2004 yilgacha
Dasturiy ta'minot birinchi marta 1994 yilda KTQS-Milliy Mudofaa vazirligi Avtomatlashtirish institutining yosh muhandisi **Dang Minh Tuan** tomonidan chiqarilgan (sobiq polkovnik, PhD, Xavfsizlik milliy kalit laboratoriyasi direktorining o'rinbosari . to'liq ma'lumot ). Dastlab, dasturiy ta'minot Internetda bepul chiqarilgan Windows-ga asoslangan klaviatura edi. Keyinchalik, Dang Minh Tuan boshchiligidagi Vietkey Group tashkil etildi, Vietkey asboblar to'plamini ishlab chiqdi, jumladan, Vyetnamcha belgilar kodlashni o'zgartirish uchun ishlatiladigan Vietkey Office to'plami, Vietkey 4 Palm, Vietkey 4 PPC vositalari., Vietkey 4 Linux va Vietkey Linux operatsion tizimi. Guruh eski TCVN3 va VNI belgilar to'plamini almashtirish uchun Vetnamda UNICODE belgilar to'plamini qo'llashga faol hissa qo'shdi.

### 2004 yildan keyin
2004 yildan keyin Vyetnam jamoasi Vyetnamcha belgilarni qayta ishlash uchun boshqa mahsulotlarni ishlab chiqmadi, chunki UNICODE charset standarti Vyetnamda rasman qo'llanilgan. Shunday qilib, Vietkey dasturi faqat 2002 versiyasida to'xtaydi. Biroq, keyinchalik muallif Dang Minh Tuanning o'zi tomonidan ishlab chiqilgan norasmiy Vetkey versiyalarini topish mumkin. Hozirda oxirgi norasmiy versiya VietKey 2007 hisoblanadi.

## Qo'llab-quvvatlanadigan kodlashlar

* TCVN3 - ABC
* C va HTML uchun o'rnatilgan 16 bitli Unicode va Combinator
* VIQR
* VNI yutadi
* Microsoft tomonidan Vetnam CP 1258 .
* IBM CP-01129 IBM tomonidan ishlab chiqilgan.

## Qo'llab-quvvatlanadigan yozish uslublari

* teleks
* VNI

## Qo'llab-quvvatlanadigan tillar

* Dastur matn terish tillarini qo'llab-quvvatlaydi, jumladan: ingliz, vyetnam, fransuz, nemis, rus .
* Dastur interfeysi faqat qo'llab-quvvatlaydi: Ingliz, Vyetnam .

## Boshqa funktsiya

* Eski uslubdagi urg'uni olib tashlang, unlidan keyin darhol urg'uni olib tashlang, erkin belgini olib tashlang.
* Imlo tekshiruvi.

## Murojaat qiling
## Tashqi manbalar
Dean Ashton

**Dean Ashton** (1983-yil 24-noyabrda tugʻilgan) — ingliz sobiq professional futbolchisi. U Crewe Alexandra, Norwich City va West Ham United uchun futbol ligasi va Premyer-ligada hujumchi sifatida 240 dan ortiq oʻyin oʻtkazgan.

Ashton futboldagi faoliyatini tugatgandan soʻng televizion futbol oʻyinlarida sharhlovchi boʻlib ishlagan.

## Manbalar
Kevin Mercado

**Kevin Bryan Mercado Lima** (; 1995-yil 28-yanvarda Guayaquil shahrida tugʻilgan) — ekvadorlik futbolchi, „Necaxa“ futbol klubi vingeri.

## Klublardagi faoliyati
Kevin Mercado „LDU Quito“ futbol klubining bitiruvchisi. 2012-yil 11-avgustda „Tecnico Universitario“ futbol klubiga qarshi oʻyinda u Ekvador premyer ligasida debyut qilgan. 2013-yil 12-may kuni „LDU Loja“ futbol klubiga qarshi bahsda Kevin Mercado „LDU Quito“ futbol klubi safida o‘zining birinchi golini urgan. 2014-yilning yozida Kevin Mercado jamoadoshi Gabriel Corozo bilan birga Ispaniyaning „Granada“ jamoasiga oʻtgan.

2016-yil boshida Kevin Mercado yana „Atlético Sarmiento“ futbol klubi tomonidan ijaraga olingan. 9-fevral kuni „Vélez Sarsfield“ futbol klubiga qarshi oʻyinda u yangi jamoada debyut qilgan. Ijara muddati tugagandan soʻng, Kevin Mercado qisqa vaqt ichida „Granada“ futbol klubiga qaytgan, ammo 2017-yil boshida u „CSKA Sofiya“ futbol klubiga ijaraga oʻtgan. 25-fevral kuni „Beroe“ futbol klubi qarshi oʻyinda u Bolgariya chempionatida debyut qilgan. 11-mart kuni „Montana“ futbol klubiga qarshi bahsda Kevin „CSKA“ futbol klubi safidagi ilk golini urgan.

## Xalqaro faoliyati
2011-yilda Kevin Mercado Janubiy Amerika chempionatida ishtirok etgan. Turnirda u Boliviya, Peru, Kolumbiya, Paragvay, Braziliya, Urugvay va ikki marta Argentina jamoalariga qarshi oʻyinlarda maydonga tushgan. Boliviyaliklarga qarshi kechgan bahsda Kevin gol urgan.

Oʻsha yilning yozida Kevin Mercado Meksikada oʻtkazilgan oʻsmirlar oʻrtasidagi jahon chempionatida ishtirok etgan. Turnirda u Panama, Burkina-Faso va Braziliya jamoalariga qarshi duelda oʻynagan. Burkiniyaliklarga qarshi kechgan bahsda Kevin Mercado gol urgan.

2015-yilda Ekvador yoshlar jamoasi tarkibida Kevin Mercado Urugvayda boʻlib oʻtgan Janubiy Amerika yoshlar chempionatida ishtirok etgan. Turnirda u Argentina, Peru, Boliviya va Paragvay jamoalariga qarshi oʻyinlarda ishtirok etgan.

## Manbalar
Namiseom

Orolning nomi Koreyaning Joseon sulolasining yettinchi qiroli qirol *Sejo hukmronligi* davrida xiyonat tufayli tuxmat bilan ayblanib, 28 yoshida vafot etgan general *Nami* nomidan kelib chiqqan. Uning qabri topilmagan boʻlsa-da, uning jasadi koʻmilgan geb taxmin qilingan toshlar uyumi bor edi. Agar kimdir u yerdan bitta tosh olsa, bu ularning uyiga baxtsizlik olib keladi, deb ishonilgan. *Sayyohlik kompaniyasi* qabrni tuproq bilan berkitib, keyin Namiseomni oʻyin parkiga aylantirdi.

## Geografiya
Namiseom *Gapyeon qishlogʻidan*  da joylashgan lekin u *Gangvon provinsiyasidagi* *Chuncheonga* qaraydi. Uning maydoni -  va taxminan  diametrda.

## Tarix
Min Byeong-do orolni 1965-yilda sotib olgan va shundan soʻng, 1966-yilda *Gyeongchun Tourism Development Co., Ltd* tashkil etilgan, u umumiy kurort sifatida rivojlana boshlagan. 2000-yil aprel oyida *Gyeongchun Tourism Development* kompaniyasi oʻz nomini *Nami Island Co., Ltd ga* almashtirgan.

2002-yilda Nami oroli atrofida Koreya radioeshittirish tizimi teleseriali „ *[[Qish sonatasi|Qishki sonata“]]* filmini suratga olish bosqichi boshlandi va Namiga tashrif buyuradigan yaponiyalik sayyohlar soni sezilarli darajada oʻsdi.

## Galereya

Fayl:Naminara Island.jpg||
Fayl: Winter Sonata Nami Island.jpg|
Fayl: 남이섬 (2).JPG|
Fayl: 남이섬 (4).JPG|
Fayl: 남이섬 (11).JPG|
Fayl: 남이섬 (17).JPG|


## Manbalar
Biała Rawska

**Biała Rawska** ([ˈbʲawa ˈrafska]) Polshaning Lodz vodiysi, Rava okrugidagi shahar boʻlib, 2021-yil dekabr holatiga koʻra, shaharda 3081 nafar aholi istiqomat qiladi.

## Tarixi
Biała Rawska — tarixiy Mazovianing eng qadimgi aholi punktlaridan biri. XII asrda u maʼmuriy markaz va kastellanning qarorgohi boʻlgan, ammo Belaning mavjudligini tasdiqlovchi birinchi yozma hujjat 1246-yilga toʻgʻri keladi. Bela togʻi yogʻoch devor bilan himoyalangan, chunki uning himoya devori yoʻq edi. Bela qalʼasi XIV asrda Rawa Mazowieckaga koʻchirilgan.

Biała Rawska shahar nizomini qachon olgani nomaʼlum, ammo bu 1498-yilgacha sodir boʻlgan. Oʻsha paytda shahar Chelm yepiskoplarining mulki boʻlgan va Rava voivodeligining Biala okrugining muhim maʼmuriy markazi, qarorgohi vazifasini oʻtagan. Mazovianning Czersk, Leczyca va Sandomierzgacha boʻlgan band savdo yoʻllari boʻylab joylashgan Biala shahri gullab-yashnagan. Bu davr 1650-yillarda, shvedlarning Polshaga halokatli bostirib kirishi paytida yakunlandi, shundan soʻng Biala aholisi atigi 100 kishiga qisqardi. vVayron qilingan shahar qayta tiklanmadi: 1777-yilda uning aholisi atigi 186 kishi edi.

1870-yilda, yanvar qoʻzgʻolonidan soʻng, Biala shahar nizomini yoʻqotib, 1925-yilda uni qayta tikladi. 1900-yilda aholi 2000 dan ortiq edi, bunda yahudiylarning soni ancha yuqori boʻlgan. 1921-yilda Biala aholisi 2328 kishi boʻlib, 38% polyaklar va 61% yahudiylardan tarkib topgan.

Ikkinchi jahon urushi paytida Biala 1800 kishini yoʻqotdi. Bunga 1939-yilda u yerda yashagan 1200 ga yaqin yahudiylarning deyarli barchasi kiradi. Urush paytida yahudiylar taʼqibga uchradi va mulki talon-toroj qilindi. 1941-yilda yahudiy xalqi gettoda yashashga majbur boʻldi. Har bir xonada olti-yetti oila istiqomat qildi, natijada tif va boshqa kasalliklar epidemiyasi paydo yuzaga keldi. Gettoda kuniga oʻnga yaqin odam halok boʻlar edi. 1942-yil avgust oyida Germaniya va Polsha politsiyasi gettoni oʻrab oladi va yahudiylarni Treblinkaga moʻljallangan poyezdlarga majburlab oʻtkazadi va joʻnatib yuboradi. Treblinkada hamma yahudiylar darhol gaz bilan oʻldirilgan. Biała Rawskaning bir nechta yahudiylari Holokostdan omon qolishadi.

## Mashxur insonlar

* Mariusz Pudzianowski (1977-yilda tugʻilgan), kuchli va aralash yakkakurash ustasi, dunyoning eng kuchli odami unvonining 5 karra gʻolibi

## Galereya

Fayl:Biala rawska palace01.jpg|Saroy
Fayl:Biala rawska church01.jpg|Avliyo Adalbert cherkovi
Fayl:Biala Rawska, Poland - panoramio.jpg|Cherkov darvozasi
Fayl:Biala rawska belfry01.jpg|Qo'ng'iroq ohangi


## Manbalar


## Havolalar

* Rasmiy veb-sayt
Rakesh Mohan

**Rakesh Mohan** 1948-yil 14-yanvar Sitapur, Hindistonda tug'ilgan. Hindistonlik iqtisodchi, 2012-2015-yillarda Xalqaro valyuta jamgʻarmasi Ijroiya kengashi aʼzosi, 2001-2002 yillarda Hindiston hukumatining iqtisodiy masalalar boʻyicha bosh maslahatchisi boʻldi.

## Biografiya
Rakesh 1948-yil 14-yanvarda Hindistonning Uttar-Pradesh shtatining Sitapur shahrida Ratish va Satya (Bansal) Moxan  oilasida tug‘ilgan. Mayo kollejini tamomlagan.

1969-yilda London Imperial kolleji, London universitetida elektrotexnika boʻyicha bakalavr va 1971-yilda Yel universitetida iqtisodiyot boʻyicha bakalavr darajasini oldi. U 1974-yilda iqtisod boʻyicha magistr, 1977-yilda Prinston universitetida iqtisod fanlari nomzodi ilmiy darajasiga ega .

Bosh vazir huzuridagi Iqtisodiy maslahat kengashi aʼzosi, Hindiston telekommunikatsiyalarni tartibga solish organi aʼzosi, Hindiston Milliy xavfsizlik kengashi aʼzosi, yirik portlar tariflar boshqarmasi aʼzosi, Hindiston qimmatli qogʻozlar va birjalar kengashi aʼzosi. U, shuningdek, Iqtisodiy oʻsish instituti, Davlat moliyasi va siyosati milliy instituti Boshqaruvchilar kengashi aʼzosi boʻlgan; Amaliy iqtisodiy tadqiqotlar milliy kengashi; Madras iqtisodiyot maktabi; Shahar iqtisodiyoti milliy instituti; Xalqaro iqtisodiy munosabatlar boʻyicha Hindiston tadqiqotlari kengashi; Siyosiy tadqiqotlar markazi; Indira Gandi taraqqiyot tadqiqot institutida baʼzi lavozimlarda ishlagan.
## Oila

Rakesh Mohan 1983-yil 14 oktyabrda Rasika Xannaga turmushga chiqdi va Tarini Moxan va Rasesh Moxan ikki farzandi bor.
 
## Havolalar
Bełchatów

**Bełchatów** [bɛu̯ˈxatuf] — Polshaning markaziy qismidagi shahar boʻlib, 2021-yil dekabr holatiga koʻra, shaharda 55 583 kishi istiqomat qiladi. U Varshavadan  uzoqlikda, Lodz voevodeligi hududida joylashgan.

Bełchatów shahrida joylashgan Elektrownia Bełchatów Yevropadagi eng yirik koʻmir yoqilgʻisi bilan ishlovchi elektr stantsiyasi hisoblanadi. Shuningdek u dunyodagi eng yirik stansiyalardan biri hamdir. 8000 kishi toʻgʻridan-toʻgʻri koʻmir koni va elektr stansiyalarini boshqaradigan kompaniyada ishlaydi.

## Etimologiyasi
Bełchatów - bu turar joy asoschisi hamda egasi bo'lgan eski polshalik *Bełchat* (*bełch* - girdob) nomidan olingan. *Belchatow* nomi tarixiy manbalarda ilk bor 1391-yilda tilga olingan.

## Tumanlar
Bełchatówning bir munitsipal boʻlinmasi koʻplab turar-joy massivlarini oʻz ichiga oladi, shu jumladan shaharning markaziy qismida („Kultura“ kinoteatri, Munitsipal madaniyat markazi, shahar hokimiyati va cherkov) joylashgan Budovlanich uy-joy massivi ham muhim ahamiyat kasb etadi. Mulk shuningdek, „Rakówka“ daryosi va Olszewski bogʻiga yaqin hududda oʻrnashgan.

Bełchatówning boshqa munitsipal boʻlinmalariga Dobrzelow tumani, Grocholice va quyidagi turar-joy massivlari kiradi:

## Pazandachiligi
Bełchatówning rasman himoyalangan anʼanaviy taomi (Polsha qishloq xoʻjaligi va qishloq taraqqiyoti vazirligi tomonidan tayinlangan) — bu *wyborowa krówka bełchatowska*, mahalliy krovka (anʼanaviy polsha konfeti) hisoblanadi.

## Sport

* Skra Bełchatow — PlusLiga (Polsha oliy divizioni)da oʻynaydigan erkaklar voleybol jamoasi boʻlib, 9 karra Polsha chempioni, 7 karra Polsha kubogi gʻolibi hisoblanadi.
* GKS Bełchatow — ikkinchi divizionda oʻynaydigan erkaklar futbol jamoasi, ilgari Ekstraklasa (yuqori divizion)da ham oʻynagan.

## Xalqaro munosabatlar

### Qardosh shaharlar — qardosh shaharlar
Bełchatów bilan birodarlashgan shaharlar:
 
*  Aubergenville, Fransiya
*  Myślenice in Polsha
*  Csongrád in Vengriya
*  Alcobaça Portugaliya
*  Tauragė Litva

### Sobiq birodar shaharchalar

*  Sovetsk, Rossiya

2022-yil fevral oyida Bełchatów Rossiyaning 2022-yilgi Ukrainaga bostirib kirishiga munosabat sifatida Rossiyaning Sovetsk shahri bilan hamkorlikni toʻxtatdi.

## Taniqli shaxslar

* Harry Haft (1925-2007) Osventsim kontslageridan omon qolgan, 1948-1949-yillarda AQShda professional bokschi sifatida faoliyat yuritgan.

## Galereya

Fayl:Bełchatów -siedziba PGE 4.JPG|PGE shtab-kvartirasi
Fayl:Stadion GKS Bełchatów (Poland).JPG|GKS Bełchatow stadioni
Fayl:Dworek Olszewskich.jpg|Olszewski manor
Fayl:MiPBP Bełchatów.JPG|Kutubxona
Fayl:Rogowiec, Elektrownia Bełchatów - fotopolska.eu (262558).jpg|Elektr stansiyalari va Qoʻngʻir koʻmir konining koʻrinishi


## Manbalar


## Havolalar

* Rasmiy veb-sayt 
* Virtual Shtetldagi Bełchatow yahudiy jamoasi
Janubiy Koreya Respublikasida metro transporti

**Janubiy Koreya Respublikasida metro transporti** - Janubiy Koreya Respublikasining –  Seul, Pusan, Tegu, Inchxon, Kvanju, Tejon kabi yirik shaharlarida metro qatnovi yo‘lga qo‘yilgan.

Janubiy Koreya poytaxti Seul shahrida joylashgan metropoliten –  mamlakatdagi eng qadimiy metropoliten va yo‘lovchilar oqimi bo‘yicha jahonda uchinchi o‘rinda turadi. Hozirgi vaqtda u 14 liniya va 436 bekatdan iborat.

Seul metro liniyalar raqamlangan hisoblanib, har birining bezatish va qatnov bo‘yicha o‘ziga mos rangi bor.

Birinchi liniya to‘q ko‘k rang, ikkinchi liniya – yashil, luchinchi liniya – to‘q sariq, to'rtinchi liniya– ko‘k, beshinchi liniya – siyohrang, oltinchi liniya– jigarrang, yettinchi liniya – och jigar rang, sakkizinchi liniya – pusht ranglar bilan ajratilib turadi.

Har kuni Seul metrosi 8 mln.ga yaqin odamlarni tashiydi va yildan-yilga shinam holatga keltirilmoqda. Seulning birinchi liniyasining uzunligi 9,5&nbsp;km, 9 stansiyasi bor, 1974 yil 15 avgustda ochilgan va shahar markazidan o‘tadi. Seul metropolitenini uchta kompaniya: Korail (Milliy temiryo‘l operatori), Seoul Metro va Seoul Metropolitan Rapid Transit Corporation boshqaradi. 

Korail qisman birinchi va 3, 4-liniyalarni boshqaradi; Seoul Metro – 2 va qisman 1, 3 va 4-liniyalarni boshqaradi; Seoul Metropolitan Rapid Transit Corporation – 5, 6, 7 va 8-liniyalarni boshqaradi.

Boshqaruv kompaniyalari metro qatnovida qulay sharoitlar yaratishga harakat qilishadi: bu yerda musiqa tinglash, yangi film tomosha qilish, kichik chiqishlar tomoshabini bo‘lishi mumkin.

Metro – xorijliklar uchun eng samarali va qulay transport turi hisoblanadi. Bekatlar va liniyalar nomi, metrodagi katta yozuvlar, ko‘plab e’lonlar, o‘tish joylari ingliz tilida qattiq ovozda ham e’lon qilinadi. Yo‘lovchilarga qulaylik yaratish uchun barcha bekatlar haqida batafsil ma’lumot olish, yo‘lovchilarning bir bekatdan ikkinchi bekatga o‘tish uchun sarflaydigan vaqtlarini to‘g‘ri taqsimlash, liftlar joylashuvi va bekatdagi boshqa qulayliklar uchun virtual karta – maxsus internet-dasturlar ishlab chiqilgan. Virtual karta nafaqat koreys, balki ingliz, yapon va xitoy tillarida ham mavjud.
Mukerji, Abani

**Abani Mukerji** 1891-yil 3-iyun Buyuk Britaniya , SSSRda tugʻilgan. Hindiston inqilobiy va kommunistik, kommunistlar, kommunistlar Hindiston partiyasi, siyosatchi, hindolog, siyosatshunos, iqtisodchi .
## Biografiya
Mukerjining otasi muhandis boʻlgan. Yoshligidan Hindiston milliy ozodlik harakatida faol qatnashgan. U 1905-yilda Britaniyaga qarshi namoyishda qatnashgani uchun *Kalkutta o‘rta maktabidan* haydalgan. Oʻsha yili u Hindiston milliy inqilobiy partiyasiga qoʻshildi. 1906-1907-yillarda Bengal texnika institutida toʻquvchilik boʻyicha oʻqishni tamomlagan, u yerdan siyosiy faoliyat uchun haydalgan.

Hindiston, Yaponiya (1910, 1915), Singapur (1917-1918), Indoneziya (1918-1920) plantatsiyalarida paxta zavodlari va fabrikalarida toʻquvchilik ustasi yordamchisi boʻlib faoliyat koʻrsatgan.

1912-yilda u Germaniyaga amaliyot oʻtash uchun yuborilgan va u yerda sotsialistlarga duch kelgan. Kalkuttaga qaytib, u inqilobiy harakatga qoʻshildi. 1915-yilda u inqilobchilar uchun qurol-yarogʻ olish uchun Yaponiyaga yuborilgan. Britaniya razvedkasiga koʻra, u hind-germaniyalik Britaniyaga qarshi fitnaning faol ishtirokchisi boʻlgan.

1920-yildan — RCP (b) aʼzosi. 1920-1921-yillarda Kominternda ishlagan. 1922-1924 yillarda Hindistonda yashirin ishlagan.

SSSRga qaytib, 1925-1929-yillarda Qizil professorlar institutida tahsil oldi.

1930-yildan SSSR Markaziy Ijroiya Qoʻmitasi huzuridagi Butunittifoq Sharqshunoslik ilmiy birlashmasi Prezidiumi aʼzosi. 1931-yilda SSSR FA Sharqshunoslik instituti tomonidan 17—18-asrlarda Astraxan qalmoqlari va Hindiston oʻrtasidagi aloqalarning mohiyatini oydinlashtirish maqsadida Astraxanga yuboriladi. Qaytib kelgach, u vazirlar mahkamasi majlisida qalmoq-hind savdosi to‘g‘risidagi hisobot bilan so‘zga chiqdi. Vazirlar mahkamasi rejalarida uning Hindistonning qadimgi tarixiga oid sanskrit manbalarini tarjima qilishda ishtirok etishi nazarda tutilgan edi.

## Oila
1920-yilda Rossiyada boʻlganida u Leninning shaxsiy kotiblaridan biri Lidiya Fotievaning yordamchisi Roza Fitingova bilan tanishdi va turmushga chiqdi. Roza Fitingov 1918-yildan beri RCP(b) aʼzosi. Oilada ikki farzand bor edi: Gora ismli oʻgʻil va Maya ismli qizi. Gora Mukerji 1942-yilda Stalingrad jangida fashistlarga qarshi kurashda vafot etgan. Rozaning xotini keyinchalik M. Roy

## Adabiyot

* odamlar va taqdirlar. Sharqshunoslarning biobibliografik lugʻati — Sovet davridagi siyosiy terror qurbonlari (1917-1991). — Sankt-Peterburg: Peterburg sharqshunosligi. Ya. V. Vasilkov, M. Yu. Sorokina. 2003 yil.
* Chattopadhyaya, Gautam. Abani Mukherji, jasur inqilobchi va kashshof kommunist. Yangi Dehli: Xalq nashriyoti, 1976 yil )
* Roy, Anita. Biblavi Abaninat Mukherji. Kalkutta: 1969 yil )